|  |  |  |
| --- | --- | --- |
| ที่ มท ๐๘๑๙.๒/ว  |   |  กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐ |

 ตุลาคม ๒๕๖๓

เรื่อง การจัดสรรงบประมาณและแนวทางการดำเนินโครงการอาสาสมัครบริบาลท้องถิ่น เพื่อดูแลผู้สูงอายุ
 ที่มีภาวะพึ่งพิง

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกระทรวงมหาดไทย ด่วนที่สุด ที่ มท ๐๘๑๙.๒/ว ๔๒๕๓ ลงวันที่ ๒๑ กรกฎาคม ๒๕๖๓

 ๒. หนังสือกระทรวงมหาดไทย ด่วนที่สุด ที่ มท ๐๘๑๙.๒/ว ๔๖๔๒ ลงวันที่ ๗ สิงหาคม ๒๕๖๓

สิ่งที่ส่งมาด้วย ๑. สำเนาหนังสือสำนักเลขาธิการคณะรัฐมนตรี ด่วนที่สุด ที่ นร ๐๕๐๖/ว(ล)๒๑๘๗๖

 ลงวันที่ ๒๑ กรกฎาคม ๒๕๖๓ จำนวน ๑ ชุด
 ๒. แนวทางการฝึกอบรมโครงการอาสาสมัครบริบาลท้องถิ่น

 เพื่อดูแลผู้สูงอายุที่มีภาวะพึ่งพิง จำนวน ๑ ชุด

 ๓. แนวทางการเบิกจ่ายค่าตอบแทนอาสาสมัครบริบาลท้องถิ่น จำนวน ๑ ชุด
 ๔. บัญชีการจัดสรรงบประมาณฯ จำนวน ๑ ชุด

 ๕. แบบรายงานผลการดำเนินงานและการเบิกจ่ายเงินตามโครงการฯ จำนวน ๑ ชุด

 ๖. หนังสือกระทรวงการคลัง ด่วนที่สุด ที่ กค ๐๔๐๒.๒/ว ๗๕
 ลงวันที่ ๒๔ เมษายน ๒๕๖๓ จำนวน ๑ ชุด

 ตามที่กระทรวงมหาดไทย แจ้งให้จังหวัดดำเนินการขับเคลื่อนโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง ภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม
ตามแนวทางที่กำหนด รวมทั้งให้จัดทำแผนการฝึกอบรมโครงการดังกล่าว รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นขอเรียนว่า คณะรัฐมนตรีได้มีมติเมื่อวันที่ ๒๑ กรกฎาคม ๒๕๖๓ โดยอนุมัติโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง โดยใช้จ่ายจากเงินกู้ภายใต้
แผนฟื้นฟูเศรษฐกิจและสังคมของประเทศ และสำนักงบประมาณได้จัดสรรงบประมาณรายจ่ายแผนงานฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 แล้ว เพื่อให้
การดำเนินการตามโครงการดังกล่าวเป็นไปด้วยความเรียบร้อย ขอให้จังหวัดดำเนินการตามแนวทาง
การฝึกอบรมและการจ่ายค่าตอบแทนอาสาสมัครบริบาลท้องถิ่น ดังนี้

 ๑. จัดทำ “โครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง” โดยมีกิจกรรม
ดังนี้

 ๑.๑ การฝึกอบรมอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง

 ๑.๒ การจ่ายค่าตอบแทนอาสาสมัครบริบาลท้องถิ่นของเทศบาลและองค์การบริหาร
ส่วนตำบล จำนวน ๗,๗๗๔ แห่ง แห่งละ ๒ คน คนละ ๕,๐๐๐ บาท ระยะเวลา ๑๒ เดือน

โดยเบิกจ่ายจากแผนงานฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019
โครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง ตามวงเงินงบประมาณที่จัดสรรให้ สำหรับรายละเอียดค่าใช้จ่ายของโครงการฯ ตามบัญชีการจัดสรรงบประมาณของแต่ละจังหวัด

/๒. การเปิด...

-๒-

 ๒. เปิดบัญชีเงินฝากธนาคารกรุงไทย หนึ่งบัญชี โดยใช้ชื่อบัญชีว่า “สำนักงานส่งเสริมการปกครองท้องถิ่นจังหวัด...........(ระบุชื่อจังหวัด)....(โครงการเงินกู้เพื่อแก้ไขปัญหา COVID-๑๙)” เพื่อรับเงินที่ขอเบิกจากบัญชีเงินฝากกระทรวงการคลัง สำหรับหลักการเบิกเงิน ให้ถือปฏิบัติตามหนังสือกระทรวงการคลัง ด่วนที่สุด
ที่ กค ๐๔๐๒.๒/ว ๗๕ ลงวันที่ ๒๔ เมษายน ๒๕๖๓

 ๓. รายงานผลการดำเนินงานและการเบิกจ่ายเงินกู้ตามโครงการฯ ทั้ง ๒ กิจกรรม เป็นเอกสารให้กรมส่งเสริมการปกครองท้องถิ่นทราบ ทุกวันที่ ๓ ของเดือน เริ่มตั้งแต่เดือนพฤศจิกายน ๒๕๖๓ เป็นต้นไป
จนเสร็จสิ้นโครงการ และรายงานทางไปรษณีย์อิเล็กทรอนิกส์ healthdla2018@gmail.com ของกองสาธารณสุขท้องถิ่น ตามแบบที่กำหนด

รายละเอียดสิ่งที่ส่งมาด้วยสามารถดาวน์โหลดได้ที่เว็บไซต์ <https://qrgo.page.link/LjsG6> หรือ QR code ท้ายหนังสือนี้

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขท้องถิ่น
โทรศัพท์ ๐-๒๒๔๑-๙๐๐๐ ต่อ ๒๑๑๔/
ผู้ประสานงาน นางสาวสุจิตรา ดาวเรือง/
นางสาวสุพรรณนิภา เยื่อใย